PRAVNO SHVATANJE UPRAVNOG ODJELJENJA VRHOVNOG SUDA FEDERACIJE BIH OD 18.10.2023. GODINE


Podnošenje zahtjeva za ocjenu ustavnosti Zakona o vanrednom usklađivanju penzija ostvarenih po Zakonu o službi u Oružanim snagama Bosne i Hercegovine, pred Ustavnim sudom Federacije Bosne i Hercegovine i zahtjeva za autentično tumačenje od Parlamenta Federacije Bosne i Hercegovine, ne predstavlja prethodno pitanje za rješenje konkretne upravne stvari, koje ima u vidu odredba člana 142. stav 1. Zakona o upravnom postupku, jer se upravna stvar mogla riješiti primjenom Zakona o vanrednom usklađivanju penzija ostvarenih po Zakonu o službi u oružanim snagama BiH, koji je u vrijeme podnošenja zahtjeva tužitelja, kao i u vrijeme donošenja prvostepenog zaključka i osporenog rješenja tuženog bio na snazi.

